Решение на Съда (десети състав) от 2 май 2019 г. (преюдициално запитване от Markkinaoikeus — Финландия) — производство, образувано по почин на Oulun Sähkönmyynti Oy
(Дело C-294/18)1
(Преюдициално запитване — Енергийна ефективност — Директива 2012/27/ЕС — Член 11, параграф 1 — Разходи за достъп до информация за отчитането и фактурирането — Право на крайните клиенти да получават безплатно всички свои фактури за потребление на енергия и информацията за фактурирането — Такси за достъп до електропреносната мрежа — Намаление на таксите за достъп до електропреносната мрежа, предоставено от предприятие за продажба на електроенергия на клиентите, избрали да получават електронни фактури)
Език на производството: фински
Запитваща юрисдикция
Markkinaoikeus
Страна в главното производство
Oulun Sähkönmyynti Oy
Диспозитив
Член 11, параграф 1 от Директива 2012/27/ЕС на Европейския парламент и на Съвета от 25 октомври 2012 година относно енергийната ефективност, за изменение на директиви 2009/125/ЕО и 2010/30/ЕС и за отмяна на директиви 2004/8/ЕО и 2006/32/ЕО трябва да се тълкува в смисъл, че при условия като разглежданите в главното производство допуска намаление на таксите за достъп до електропреносната мрежа, което предприятие за продажба на електроенергия на дребно предоставя само на крайните клиенти, избрали да получават електронни фактури.
____________
1 ОВ C 240, 9.7.2018 г.